gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl es gl gl gl gl en gl gl gl gl de en sv fr de de gl gl gl gl gl gl gl gl gl gl es gl gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - A 'cativeza' nas subvencións impide a saída do primeiro diario en galés
Cuarta feira, 28 de setembro de 2022
Prevista para esta fin de semana
O ministro nacionalista de Cultura prometera máis de 260 mil euros para o 'Y Bid', mais os editores considérano insuficiente. As bases do Plaid Cymru acúsano de "traidor".
Tags: diario galés Gales Plaid Cymru xornal Y Bid
O ministro galés de Cultura
Malia que dende esta pasada fin de semana (nun primeiro momento falárase deste luns, Día de San David) o Y Bid tiña que estar na rúa, o certo é que, finalmente, tal como anunciaran os responsábeis do xornal o pasado 15 de febreiro, o proxecto acabou por morrer.
A decisión chegou despois de que o goberno de Gales e o seu ministro de Cultura, o nacionalista do Plaid Cymru, Rhodri Glyn Thomas, anunciaran ese mesmo día o investimento total, 200 mil libras (260 mil euros) anuais deica 2011 para todo o sector, "máis do dobre do destinado na actualidade", segundo fontes ministeriais.
A empresa editora do Y Bid, o que puido ser o primeiro diario en papel en galés, afirma na súa web que "non somos quen de sacar adiante un diario serio cunha subvención como esta. É pouco probábel que ninguén máis o poida facer".
Críticas das bases do Plaid Cymru
A resposta no seo do partido nacionalista, que dende o ano pasado comparte o goberno cos laboristas, non tardou en chegar. Cynog Dafis, un histórico líder do Plaid Cymru acusou a Rhodri Glyn Thomas de "traidor" por non cumprir co compromiso de apoiar un xornal en galés.
Non é o único. Segundo informa BBC Wales, un importante número de afiliados nacionalistas escribíronlle ao ministro para recriminarlle a "traizón". O ex portavoz de Cultura, Owen John Thomas, afirmou que os ministros do Plaid Cymru "deberían de ter máis en conta aos militantes da base".
Porén, o presidente do parlamento de Gales, o tamén nacionalista Dafydd Elis Thomas, afirmou que o camiño está aberto para novos xornais de noticias diarios en galés, e que ese camiño pasa pola internet.
"Se hai que pensou que había un xeito de que un goberno nacional dese cartos a un único periódico, para ser impreso, baixo o subsidio da publicidade institucional, se creron que era eticamente posíbel baixo o sistema público, logo é que viven, como dicimos no norte, 'na terra do cuco'", dixo Elis Thomas.
O goberno galés apoiará a saída do primeiro xornal no idioma do país
O primeiro diario en galés da historia sairá en 2008
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Imaxe do xornal 'O Mundo'
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto